ফরিদপুর সদর উপজেলার কানাইপুর গ্রামের সুমাইয়া আক্তার ও কুমিল্লার বুড়িচং উপজেলার ইভানা হান্নান রিম্বি এবারের এসএসসি পরীক্ষার্থী। সোমবার ছিল তাদের ইংরেজি প্রথম পত্র পরীক্ষা ছিল। পরীক্ষার ঠিক আগের রাতে তাদের মাকে হারায় হতভাগা মেয়ে দুটি। বাড়িতে মায়ের লাশ রেখেই পরীক্ষা দিতে আসা এ দুই মেয়ের কান্না সংক্রমিত হয় হলের অন্যদের মাঝেও। সবার সহানুভূতি ও সান্ত্বনায় চোখের জলে পরীক্ষা শেষ করে তারা।